NaiveNeuron/SloPal huggingface dataset:
Hrušovský, Pavol, podpredseda NR SR (2010-12-15):
Hlasujeme, páni poslanci, o návrhu prideliť na prerokovanie výborom, určiť gestorský výbor a lehotu, v ktorom majú výbory zákon prerokovať. (Hlasovanie.) 140 prítomných, 138 za návrh, 2 sa zdržali. Návrh sme schválili. Prosím pána poslanca Somogyiho, aby z poverenia výboru pre verejnú správu a regionálny rozvoj Národnej rade predložil hlasovania o návrhu skupiny poslancov na vydanie zákona, ktorým sa mení a dopĺňa zákon o obecnej polícii, ktorý prerokovávame ako tlač 183. Máte slovo, pán poslanec. (Hlasovanie o návrhu poslancov Národnej rady Slovenskej republiky Štefana Kužmu a Martina Pada na vydanie zákona, ktorým sa mení a dopĺňa zákon č. 564/1991 Zb. o obecnej polícii v znení neskorších predpisov , tlač 183.)
Ďuriš Nicholsonová, Lucia, podpredsedníčka NR SR (2016-11-29):
Pán poslanec Číž.
Saková, Denisa, poslankyňa NR SR (2023-10-25):
Sľubujem. (Potlesk.)
Susko, Boris, poslanec NR SR (2013-03-20):
Ďakujem. Pán predseda, dajte teraz hlasovať o bode 2 zo správy výboru, ktorý žiadala vyňať na osobitné hlasovanie pani poslankyňa Žitňanská, s odporúčaním gestorského výboru schváliť.
Hambálek, Augustín, poslanec NR SR (2017-10-12):
Ďakujem. Pán predsedajúci, dajte, prosím, hlasovať o zákone ako celku s odporúčaním gestorského výboru schváliť.
Žiga, Peter, podpredseda NR SR (2024-06-27):
Prezentujme sa a hlasujme. (Hlasovanie.) 137 prítomných, 32 za, 105 sa zdržalo. Konštatujem, že sme neschválili uznesenie k výročnej správe Slovenského pozemkového fondu. Prosím poverenú členku výboru pre kultúru a médiá poslankyňu Zoru Jaurovú, aby viedla hlasovanie o návrhu uznesenia k Správe o stave vysielania v Slovenskej republike a o činnosti Rady pre mediálne služby za rok 2023, uvedené ako tlač 210. (Reakcia z pléna.) Aha, máme zmeneného spravodajcu, takže pán poslanec Mažgút nám bude uvádzať hlasovanie ku tlači 210. Nech sa páči. (Hlasovanie o návrhu uznesenia k Správe o stave vysielania v Slovenskej republike a o činnosti Rady pre mediálne služby za rok 2023 , tlač 210.)
Laššáková, Jana, podpredsedníčka NR SR (2015-05-14):
Na vystúpenie pána poslanca nie sú faktické poznámky. Vyhlasujem rozpravu za skončenú. Pán minister, chcete zaujať stanovisko? Aha, jaj, prepáčte, ešte, ospravedlňujem sa, teraz dávam možnosť prihlásiť sa do rozpravy ústne. Pán poslanec Hlina, iba vy sám sa asi hlásite, tak dobre to stlačte. Prosím vás, pána poslanca Hlinu zaznačte. Končím možnosť prihlásiť sa do rozpravy ústne. Nech sa páči, pán poslanec.
Pčolinský, Peter, podpredseda NR SR (2022-12-06):
Budeme o tom hlas...
Hatráková, Katarína, poslankyňa NR SR (2020-04-20):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kleinert, Dana, poslankyňa NR SR (2024-05-10):
Ďakujem. Ja by som ešte chcela zareagovať na to, že keď sa bavíme o schopnosti ministerky kultúry viesť tento rezort, tak by sme si mohli ešte pripomenúť jednu dotačnú schému, lebo v kompetencii ministerstva kultúry je aj dotačná schéma kultúry znevýhodnených skupín obyvateľstva. Neviem, či pani ministerka o tom niečo vie, tak možnože práve dnes sa o tom dozvedela. Táto nebola tento rok ani vyhlásená a je to dotačná schéma určená pre tých, ktorí robia s telesne postihnutými, s Downovým syndrómom, ale aj s inými znevýhodnenými skupinami, napríklad s ľuďmi zrakovo postihnutými a podobne. Nevieme, prečo teda nie je vyhlásená táto schéma, či tam sa budú robiť tiež dezinformácie, alebo čo tam vlastne proti tomu opäť Slovenská národná strana má, každopádne toto je fakt. Strana Slovenská národná strana chce mať všetko pod sebou a nevie teda riadiť a ani sprocesovávať ani svoj vlastný rezort, a to viď táto schéma alebo Obnovme si svoj dom, ktorú sme tu už viackrát spomínali. No a tá nová normalizácia, ktorú nám chcú zaviesť, je, že napríklad pani ministerka už bude, už nám to tu aj hovorí, vopred hovorí, že niekto síce môže byť príslušníkom LGBTI komunity, ale iba ona uzná, či má talent a či ten talent je oprávnený na to, aby ona rozhodla, že či ten dotyčný dostane financie. Čo je akože naozaj vrchol, toto počuť po desiatich rokoch smerom k zavedenej schéme, ktorá naozaj fungovala transparentne a na odbornom základe. Čiže toto mi príde akože absolútne nepochopenie svojej role riadiť rezort, kde nie sú iba ľudia, ktorí vám nosia kytice, ale sú tam aj ľudia, ktorí normálne akože aj tiež pracujú v kultúre, sú to robotníci v kultúre a tiež potrebujú podporu a tiež potrebujú naozaj riešenie. Aj my ako krajina potrebujeme riadiť rezort kompetentne. Takže naozaj pani ministerka kultúry nemá právo byť ministerkou kultúry Slovenskej republiky. Toto je tu nesprávne.
Jurzyca, Eugen, poslanec NR SR (2018-05-22):
Ďakujem pekne za vystúpenie v rozprave. Veľmi dobre a veľmi, veľmi dobre vybraná téma REPAS-u. Strašne často sa hovorí, že však vzdelávajme, vzdelávajme, celoživotné vzdelávanie. A nemyslí sa na tú efektívnosť. NKÚ v správe hovorí toto: „Táto kontrolná akcia opätovne poukázala na zlyhávanie controllingu štátnych orgánov, pretože preverovaný projekt obsahoval len štatistické ukazovatele typu počet záujemcov, počet vyškolených a podobne.“. Katastrofa, úplná katastrofa. A toto sa netýka len REPAS-u, ale vo vzdelávaní množstva projektov a nielen vo vzdelávaní. Pozrime sa na to nešťastné pôdohospodárstvo, že čím sa tam meral vlastne úspech a užitočnosť pre spoločnosť? Počtom obdarovaných farmárov? Alebo čím? To je neuveriteľné, že toto stále držíme v spoločnosti. Klobúk dole aj pred NKÚ, že presne toto identifikoval. Veľký problém je to a som presvedčený, že pokiaľ ten sektor alebo tie organizácie, alebo v tomto prípade ÚPSVaR nevedia spoločnosť presvedčiť o tom, že robia efektívne projekty, tak nemajú vôbec dostať peniaze, pretože ich berieme tým, čo platia dane, a to sú nielen bohatí oligarchovia, ale sú to aj slušní a chudobní ľudia. Ďakujem.
Glváč, Martin, podpredseda NR SR (2016-12-06):
Pekné ráno, vážené panie poslankyne, vážení páni poslanci, otváram deviaty rokovací deň 11. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Beblavý, Fedor, Grausová, Kondrót, Laššáková. Podľa odhlasovanej zmeny programu pristúpime k rokovaniu o dvoch návrhoch týkajúcich sa amnestií, ku ktorým bude zlúčená rozprava. Najskôr pristúpime k návrhu deklarácie Národnej rady Slovenskej republiky o amnestiách z roku 1998. Prosím pani ministerku spravodlivosti Luciu Žitňanskú, aby sa ujala slova a aby materiál uviedla. Nie je ešte prítomná, prerušujem na tri minúty, a, pardon, takže neprerušujem schôdzu, nech sa páči, pani ministerka, v kľude, pomaly. Nech sa páči. (Rokovanie o návrhu Deklarácie Národnej rady Slovenskej republiky o amnestiách z roku 1998. )
Grendel, Gábor, podpredseda NR SR (2022-05-04):
Pani poslankyňa Jana Bittó Cigániková.
Laššáková, Jana, podpredsedníčka NR SR (2014-05-14):
Vyhlasujem rozpravu za skončenú. Pán navrhovateľ, chcete k rozprave zaujať stanovisko? Áno. Nech sa páči, pán podpredseda, máte slovo.
M. Vášáryová, poslankyňa: (2006-12-08):
Ale chcela som ho podporiť aj v druhej časti, keď hovoril o rozpočte pre kultúru. Naozaj ja, ktorá som pri programovom vyhlásení vlády asi štyrikrát vyzvala pána ministra financií, aby prehovoril, neposlúchol ma. (Smiech.) A zobrala som si dnes červenú farbu na seba a oceňujem, že má modrú. Musíme si však naozaj položiť otázku, prečo nereaguje koalícia na naše vystúpenia. Pán poslanec Bárdos sa snažil naznačiť tie odpovede, ale myslím si, že naozaj musíme začať uvažovať. Je to určitý príkaz, alebo je to nechuť odpovedať na naše otázky, alebo neschopnosť odpovedať na naše otázky? Ja si myslím, že nasledujúce mesiace nám prinesú celkom jasnú odpoveď na túto našu dnes nezodpovedanú otázku.
Tomáš, Erik, poslanec NR SR (2021-09-22):
Pán podpredseda, mohli by ste... (Výkriky z pléna. Vstup predsedajúceho.)
Hrušovský, Pavol, podpredseda NR SR (2010-12-10):
Pán poslanec Kubovič, nevyrušujte pánov poslancov.
Frešo, Pavol, poslanec NR SR (2012-12-11):
Ďakujem pekne, pán predseda. Vážený pán predseda výboru, vážený pán poslanec Duchoň, z toho vášho vystúpenia mi vychádzajú jedna zlá správa pre vás a jedna dobrá správa pre vás, ale, bohužiaľ, pre Slovensko dve zlé správy. Tá zlá správa pre vás je, že ste priznali, že je čierna a šedá ekonomika, u nás bude na budúci rok podstatne viac bujnieť, ako bujnela alebo aká bola doteraz, lebo pokiaľ nám rastie spotreba a klesá vám výber DPH, znamená, že sú to nezdanené peniaze. A znamená to, že to naráža na ten limit, o ktorom sme sa tu bavili od leta, že pokiaľ zrušíte rovnú daň, pokiaľ zhoršíte podnikateľské prostredie, tak priamo ľudí vyháňate do šedej a čiernej zóny. Tu to máte priamo vo vašich číslach naprojektované. A myslím si, že všetky tie opatrenia, ktoré ste vymenovali od tých policajných cez daňové, by mali aspoň udržať výber DPH, nieto že DPH bude klesať. Inými slovami, tá zlá správa teda je, že šedá a čierna ekonomika na Slovensku bude bujnieť. Tá pre vás dobrá správa je, že vám podnikateľské kruhy uverili. Uverili vám, že zhoršíte podnikateľské prostredie, že zvýšite dane, že naozaj aj ohrozíte strednodobé financie, napríklad atakom na 2. pilier. Uverili vám a zariadili sa podľa toho, jednoducho odchádzajú, rušia pracovné miesta, idú tam, kde tento problém nemajú. Samozrejme, to je zlá správa pre Slovensko, ale, bohužiaľ, vy ste sa týmto zámerom netajili, dlho ste sa držali na uzde ešte v rokoch 2006 – 2010, ale v tejto chvíli ste popustili všetky stavidlá. A uverili vám, že naozaj táto vláda nebude inú politiku robiť ako politiku proti zamestnanosti. Je mi veľmi ľúto, že stále sa nedokážete poučiť už z tohto vývoja, ktorý je, ale hľadáte vinníka niekde inde. Ja vás ubezpečujem, že ten vinník stál tam za tým rečníckym pultom pár minút dozadu a boli ste to vy a vaša strana. Ďakujem veľmi pekne.
Paška, Pavol, predseda NR SR (2013-09-12):
Pán poslanec, mne je to ľúto, nemám pocit, že by tu to prostredie nebolo. Ale je to váš návrh procedurálny, takže dávam hlasovať. (Hlasovanie.) 28 prítomných. Národná rada nie je uznášaniaschopná, akonáhle bude uznášaniaschopná, tak dám o vašom návrhu hlasovať, ale určite už som volal kancelára a riešime to s technikmi. Mám pocit, že ja osobne nevnímam, že by to prostredie ohrozovalo, ale, samozrejme, poslal som technikov, aby zistili, čo môže byť príčinou toho. Ako obvykle, tak pravdepodobne v mieste nasávania vzduchu do systému sa pohybujú ľudia, ktorí tam možno niečo zapálili. A pri najlepšej vôli neviem ovplyvniť kvalitu ovzdušia v tejto sále. Takže budeme pokračovať v rokovaní. Pán poslanec Mihál do rozpravy, nech sa páči.
Dostál, Ondrej, poslanec NR SR (2016-04-19):
Po vypočutí si prejavu pána poslanca Matoviča musím konštatovať, že som zle prečítal jednu vetu v programovom vyhlásení vlády. Konkrétne túto: „V časoch spoločenských búrok a vášní bola krajina v dejinných zlomoch Slovenského národného povstania alebo naposledy pri odmietnutí autoritárskej politiky na konci 20. storočia schopná vytvoriť široký spoločenský a politický konsenzus ľavicových a pravicových síl.“ A ja som to odmietnutie autoritárskej politiky pochopil ako také zaobalené prihlásenie sa k Novembru, ku ktorému sa Robert Fico nikdy nehlásil. A teda potešilo ma, že do programového vyhlásenia jeho tretej vlády sa prihlásenie sa k Novembru nejakým spôsobom dostalo. Ale pán poslanec Matovič ma vyviedol z omylu, a asi má pravdu. To nie je o Novembri, to je o odmietnutí mečiarizmu. Takže nič sa nemení. Ani teraz sa vláda Roberta Fica nijako nepriznáva k Novembru a všetko je v poriadku, všetko je tak, ako má byť. To programové vyhlásenie pokračuje, rozvíja túto myšlienku tým, že „dnešná vláda je pokračovateľom a nositeľom tejto myšlienky stojacej na premise nevyhnutnosti historického kompromisu štandardných politických síl v záujme krajiny“. Tak toto nie je pravda. Nie je to pravda preto, lebo ako SNP, tak odmietnutie mečiarizmu boli výnimočná situácia, keď tu to zlo, proti ktorému sa pravica a ľavica spojili, vládlo. Tu nie sme v tej situácii, keď nebola iná možnosť. Teraz iná možnosť bola. Teraz to nebolo nevyhnutné. A vtipné na tom všetkom je, že odvolávať sa k nevyhnutnosti historického kompromisu štandardných politických síl v záujme krajiny s poukazom na to, že v roku 1998 tu vznikla vláda proti Mečiarovi, z ktorej Robert Fico o rok odišiel a založil si vlastnú stranu... (Prerušenie vystúpenia časomerom.)
Laurenčík, Milan, podpredseda NR SR (2021-05-05):
Ďakujem. Chce sa vyjadriť k rozprave pán spravodajca? Nechce. Prerušujem preto rokovanie o tomto bode programu. Vážené panie poslankyne, vážení páni poslanci, teraz budeme pokračovať prvým čítaním o návrhu poslancov Národnej rady Slovenskej republiky Jany Vaľovej, Ladislava Kamenického a Roberta Fica na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov . Návrh zákona je uverejnený ako tlač 501, návrh na jeho pridelenie na prerokovanie výborom je v rozhodnutí č. 511. Teraz dávam slovo pani poslankyni Jane Vaľovej, aby návrh zákona uviedla. Nech sa páči, rečnícky pult je váš.
Matovič, Igor, poslanec NR SR (2017-12-08):
Ďakujem, Martin, za múdre slová. A teraz k tým nemúdrym. Prišiel sem jako víchor Goebbels SMER-u Erik Tomáš, tak, že, a začal presne tak, jak to Goebbels robil. Jako jeho pravidlo vlastne bolo, že stokrát opakovaná lož sa stane pravdou. Takže už to tu povedal počas odvolávacej schôdzi, ja neviem, tak pár desiatokkrát aj spolu so svojimi ľuďmi, ktorým píše do e-mailu tie faktické poznámky, Takže je mi to celkom také úsmevné, že keď sa niektorí z vás, ktorí na chodbe nie ste schopní povedať súvislú vetu, zrazu prihlásite do faktickej a fičíte, fičíte, potom pozriem na nich, aha, číta, poslali mu e-mailom faktickú, čo má povedať. Neni vám trápne, ako poslancom čítať to, čo vám napíše Goebbels, aby ste prečítali? Takže znova tu hovoril o tom, že sme hlasovali za vyššie platy, jednoducho je to úplný blud. Samozrejme, že on to mal na starosti, lebo šéf ZOO bol v Afrike, mal to ustrážiť, potichu sa dohodol s poslancami, že si schvália o tisícku viac. Nemorálne, antisociálne. A teraz sa snaží krútiť ako had a už sa toho nezmyje (nesúhlasné reakcie z pléna). A prečo sme to neurobili v roku 2010? No lebo my sme vtedy boli piate koleso u vlády a nikdy sme nehovorili o sebe, že sme sociálna demokracia, ako budujeme sociálny štát, jako myslíme na ľudí. A keď tu niekto robil režiséra, hovoril, čo teda SMER má robiť, tak to bol práve tento Goebbels, ktorý mal prísť s tým, že konečne spravme niečo aj pre ľudí a dajme tie príplatky za soboty, za nedele, za tie nočné. Ale Goebbels povedal, nehlasujte za to, okopírujeme to, dáme to my a predáme to, že sme to predstavili my. Celkom slušné (nesúhlasné reakcie z pléna). A keby ľudia ako vy platili dane, mne povedal. Ja som zaplatil 500 mil. korún tomuto štátu daní. A práve kvôli takýmto zlodejom, ktorí rozkrádali aj s jeho ministrom vnútra Kaliňákom a s jeho šéfom vlády, ktorí ich rozkradli, som do politiky prišiel, aby sme týchto ľudí z politiky vyhodili, týchto kriminálnym zlodejov.
Plavčan, Peter, minister školstva, vedy, výskumu a športu SR (2016-04-28):
Pán poslanec, dámy a páni, ďakujem za otázku. Ja som si vypočul vašu prezentáciu pred dvoma-troma dňami, mne sa páčila. Aj som pomerne dlho tlieskal, pretože si myslím, a ja mám rovnaké postoje životné ako vy. Ale takisto v rámci faktických poznámok tu boli aj iné názory, ako by to, ako by malo byť. Takže prvé, čo bolo, keďže viem o tomto, o tomto prípade tejto povinnej literatúry alebo štandardizovanej publikácie, tak som si to pozrel a dokonca zhodou okolností včera som si zavolal riaditeľku Štátneho pedagogického ústavu, pod ktorú patrí komisia, ktorá sa zaoberá, zaoberá slovenským jazykom, literatúrou a takisto aj určovaním povinnej literatúry, v tomto prípade pre žiakov gymnázií so 4-ročným a 5-ročným vzdelávacím programom. Faktom je to, že táto komisia odporučila túto publikáciu. Vyjadrovalo sa k tomu viacero odborníkov, dokonca zo Slovenskej akadémie vied, je to ich názor, že by táto publikácia mala byť. A keď som sa pýtal na dôvody, povedali, že do roku 1990 akosi bolo obmedzené ako prezentovanie umeleckých diel, ktoré by mali trošku taký avantgardnejší obsah, a že po roku 1990 vzniklo podobnej literatúry veľmi veľa. Práve preto, že sa to akosi uvoľnilo v spoločnosti, a nechcem to povedať, že každý si mohol začať písať, čo chce, aby to nevyznelo vulgárne, ale jednoducho objavilo sa v tomto období pomerne veľa publikácii tohto typu a to povinné čítanie pre študentov gymnázií, mimochodom, sú to už ľudia, ktorí majú, ktorí sú plnoletí, tak zaradila táto komisia túto publikáciu do tohto výberu. Nemám ešte ujasnený názor, čo s tým, pretože je to príliš čerstvé zo včera. Mňa skôr zarazila iná vec, keď som si pozrel prehľad povinnej literatúry, mne sa zdalo príliš málo publikácii, príliš málo položiek. Lebo keď si pamätám, čo som ja čítal na strednej škole, tak ten rozsah bol približne možno 3-4-krát väčší. Takže pozriem sa nielen na to a premyslím si, čo s touto publikáciou, lebo fakt je ten, že naozaj odráža to uvoľnenie sociálnych, spoločenských pomerov, aj keď hovorím, ja osobne (povedané so smiechom) mám na to oveľa tvrdší názor, či taká publikácia by tam mala byť, alebo nie. Ale v každom prípade, pre mňa bude dôležitejšie sa znovu v tejto komisii opýtať, prečo ten rozsah tej povinnej literatúry je taký malý, že je tam malá časť poézie, potom svetovej a slovenskej prózy. A ja sa domnievam, že tých diel by tam malo byť podstatne viac už len z toho dôvodu, že naša mládež málo číta. A potom sa domnievam, že z toho potom vyplýva, napríklad aj, ak to uvediem až do dôsledkov, aj nižšie výsledky čítanie s porozumením v PISA a podobne. Takže mojou ambíciou bude sa na tento problém pozrieť nielen teda že včera, ale aj zajtra a vyriešiť to tak, možno odborníci zasadnú, povedia, že je to ten príklad, ktorý tam má byť, a možno nájdu iný príklad otvorenia sa literatúry svetu alebo akýmsi otvoreným podmienkam, ktoré zavládli po roku 1990.
J. Berényi, poslanec: (2009-02-03):
Ďalej by som chcel podotknúť, že aj na mapách, ktoré sú vydané v Slovenskej republike, sú názvy inojazyčné, to znamená, že je tam Wien a deti sa učia Viedeň a nie Wien. Podobným spôsobom deti sa učia Mníchov a nie München a mohol by som pokračovať. Takže je to podobný spôsob a nepočul som o tom, že by Slovenská republika mala nejaké územné nároky v Rakúsku alebo v Nemecku. Takže nemiešajme veci, ktoré netreba miešať. Ďakujem.
Bužo, Lukáš, poslanec NR SR (2024-02-15):
Ďakujem za slovo. Ďakujem ti, Anežka, za tvoje vystúpenie aj za to, že si poukázala na reálne fakty či Českej republiky, ale aj tých konkrétnych prípadov, ktoré sa stali. Čo je krivda? Krivda je nespravodlivý čin, ktorého dôsledkom je nejaké, nejaké poškodenie. Bavíme sa tu o ľudských životoch, o tom, že tu boli poškodzované konkrétne reálne ženy tým, že nevedeli, čo sa im deje, či počas zákroku, alebo vyšetrenia. A myslím si, že to je jednak nespravodlivosť, ale aj hriech, ktorý, ktorý tu je. A ja sa tak ľudsky chcem prihovoriť za všetky tie ženy, ktoré, ktoré utrpeli túto krivdu, že nevedomo im bolo vlastne poškodené, nevedomo im bolo odopreté to, že aby mohli mať ďalšie deti. Čiže nie je to vôbec o tom, ako už spomínal môj kolega Peťo Pollák, z akej politickej strany sme, je to niečo, čo čaká Slovenskú republiku, a či to príde teraz alebo o pár rokov neskôr, aj tak raz sa s tým bude musieť Slovenská republika vysporiadať. A zopakujem sa, nič nenahradí to, ani len peniaze, že tie ženy už nebudú mať svoje deti. Nič nenahradí to, že tie rodiny sú ochudobnené, ale aj Slovensko je ochudobnené možno ľuďmi, ktorí by sa narodili. Tak aspoň takto sa odškodnime a napravme tú krivdu, ktorá tu je. Preto vás prosím, aby ste toto... (Prerušenie vystúpenia časomerom.)
Hrnko, Anton, poslanec NR SR (2017-06-14):
Pani Remišová, vy máte strašne slabú pamäť, a najmä neovládate dejiny. A zabudli ste povedať, prečo tí kňazi saleziáni tak utekali. Viete prečo? Pretože ich neprenasledoval len komunistický režim. Ale prenasledovali ich aj čechoslovakizmus. Viete, čo to bol čechoslovakizmus? To bolo popieranie existencie slovenského národa, resp. znemožňovanie jeho národnej realizácie sa formou štátnosti. Väčšina týchto ľudí vrátane Titusa Zemana boli za to, čo títo dvaja tu vpredu, pán Osuský a pán Dostál, tak vehementne kritizujú niektorých vykladačov slovenských dejín. Takže pamäť národa je jedna vec, ale vy si nepamätáte, vy si pamätáte len to, čo si chcete pamätať, a pamätáte si len to, čo vám vyhovuje. Vám vyhovuje to, že správna rada je kolektívny politický orgán, ako ste povedali. Ale do tej správnej rady patrí aj pán Krajňák, aj on je politický. A pretože je orientovaný na vás a na KDH najmä, s ktorým robil aj volebnú kampaň. A mám to tu, potom ukážem, ak budem môcť v svojom vystúpení. Jednoducho sa spolitizoval na vašej strane a vám sa nepáči, že v podstate nikto ho nechce zlikvidovať. My chceme len urobiť to, čo už tu bolo raz navrhnuté, aby bola správna rada ako politický orgán a výkonný orgán riaditeľ, ktorý bude to riadiť a ktorý nebude vnášať politické veci, ako vnáša váš kádehácky a oľanácky kandidát riadený pani Šípošovou, tuto asistentkou pani Jurinovej. Ďakujem.
A. Belousovová, podpredsedníčka NR SR: (2007-06-21):
Ďalšiu otázku adresovala pani poslankyňa Ágnes Biró a adresovala ju ministrovi kultúry Slovenskej republiky pánovi Markovi Maďaričovi. Otázka znie: „V programovom vyhlásení vlády ste prisľúbili postupné zvyšovanie príspevkov na financovanie kultúry. V prvom návrhu výdavkov štátneho rozpočtu na rok 2008 je však pre kultúru naplánovaných o 0,5 mld. Sk menej ako tohto roku. Čo môžeme očakávať, naplníte svoj sľub, alebo súhlasíte s odsunutím rezortu?“ Nech sa páči, pán minister.
P. Hrušovský, predseda NR SR: (2003-11-05):
(Hlasovanie.) 136 prítomných, 65 za, 9 proti, 59 sa zdržalo, 3 nehlasovali. Návrh sme neschválili. Pristúpime k hlasovaniu o pozmeňujúcom návrhu pod poradovým číslom...
Blanár, Juraj, poslanec NR SR (2017-09-06):
Ďakujem veľmi pekne. Vážený pán predseda, prosím, aby ste dali hlasovať o tom, že Národná rada sa uznesie v súlade so zákonom o rokovacom poriadku, aby predložený návrh zákona prešiel do druhého čítania. Nech sa páči.
V. Veteška, podpredseda NR SR: (2005-02-09):
Ďakujem vám za porozumenie.
P. Paška, predseda NR SR: (2009-04-22):
(Hlasovanie.) 145 prítomných, 63 za, 30 proti, 52 sa zdržalo. Konštatujem, že ani o tomto návrhu nebudeme rokovať v druhom čítaní. Odhlasovali sme prerokované dva body programu 35. schôdze. Vyhlasujem krátku prestávku, trojminútovú, a po nej budeme pokračovať v programe 35. schôdze. (Prestávka.) (Po prestávke.)
Pčolinský, Peter, podpredseda NR SR (2022-12-02):
Ďakujem. Vyhlasujem všeobecnú rozpravu za skončenú. Chce zaujať stanovisko navrhovateľ? Nech sa páči.
Dubovický, Richard, poslanec NR SR (2024-04-16):
Ďakujem za slovo. Ja by som chcel pochváliť ťa, Marek, k tvojej správe. Ja by som len dodal, že za posledné týždne, ktoré, keď som obišiel obce, mestá, každá jedna obec a mesto mali jedno stanovisko, majú nula eur na investície. Nemajú ako rozvíjať dané obce, či menšie alebo väčšie. Chýbajú kanalizácie, chýbajú čističky vôd. Takže áno, súhlasím s tým, že niečo treba robiť, ale tuná mi chýbajú tie systémové riešenia. Ďalej by som dodal, že máme obrovský problém so všetkými mostami a vzhľadom na to, že pochádzam z Prešova, poviem len tak, že dnes mesto Prešov by potrebovalo pätnásť miliónov eur na opravu mostov. A my tie peniaze nemáme. A neni tu momentálne pán župan, ale my sme dostali správu aj z Prešovského samosprávneho kraja, my sme dostali správu, že 300 miliónov eur potrebuje len Prešovský samosprávny kraj na opravu všetkých mostov. To je jeden jediný kraj. Preto hovorím, že rozumiem tomu, s čím prichádzate, ale je to málo, je to málo, lebo tu financovanie samospráv alebo vyšších územných celkov je dlhodobo zanedbávané. A to, áno, potrebujeme nájsť všeobecnú zhodu všetci a chceme tieto riešenia nájsť spoločne a nieže niekto dá tuná miliónik navyše, tam miliónik navyše. To nie je systémové riešenie. Ďakujem.
Sulík, Richard, predseda NR SR (2011-07-06):
Ďakujem. Prerušujem rokovanie o tomto bode programu.	Nasledujúcim bodom programu je Ročná účtovná závierka Fondu národného majetku Slovenskej republiky za rok 2010 . Materiál má parlamentnú tlač 381, spoločná správa výborov má tlač 381a. Materiál uvedie predsedníčka Výkonného výboru Fondu národného majetku pani Anna Bubeníková. Nech sa páči, prosím, ujmite sa slova.
P. Hrušovský, podpredseda NR SR (2002-03-21):
J. Kalman, poslanec: Dve poznámky, pán kolega. Hovorili ste, že politika HZDS v tomto momente je deštruktívna. Ja neviem, ale deštruktívna je činnosť celej tej vlády. A na tom ste sa a vy ako koaličný partner mierou vrchovatou pričinili už aj tým, že sa tu dovolil uplatňovať zákon cudzieho štátu a vlastne týmto spôsobom sa stala naša republika nezvrchovanou republikou. Republikou, kde sa uplatňujú zákony štátu nášho suseda. To je po prvé. Hovoríte o tom, že sme nepredložili v návrhu na odvolanie vlády ani jeden návrh na zlepšenie. Prosím vás pekne, a vy ste už videli, aby niekto predkladal návrh na zlepšenie v čase, keď sa poukazuje, že vláda všetko robí zle. Ale ak ste dobre čítali ten návrh, tak ste museli pochopiť v celom komplexe tohto materiálu a tohto nášho návrhu, že na zlepšenie situácie predkladáme jeden návrh a ten návrh je, aby odstúpila táto vláda, v tom momente, ako sa to dosiahne, bude pre Slovensko táto záležitosť vyriešená a bude skutočným zlepšením. Toto je náš návrh na zlepšenie súčasnej situácie a tu je genéza dôvodu, prečo predkladáme návrh na vyslovenie nedôvery vašej vláde.
Viskupič, Jozef, poslanec NR SR (2014-09-10):
Je možno za škodu veci, že tretím sektorom ocenený človek, ktorý sa hrdí titulom biela vrana, čiže bojovníka proti korupcii, ktorý zastavil jednu obrovskú lesnícku kauzu, keď sa rozhodovala. Ten príbeh poznám, či do toho ísť alebo neísť, si zbalil svojich päť švestiek a poslal list. Je to Ján Mičovský a možno práve tým, že podával trikrát návrh zákona, ktorý má za cieľ bojovať proti korupcii a odmeňovať ľudí, ktorí s ňou bojujú, nebol povšimnutý exekutívou, možno ľuďmi, ktorí pracujú a predkladajú vládne návrhy. Ale koniec koncov sa tam dozvedel, že je tam veľa styčných bodov, a tým pádom možno z inšpirácie to na koniec padlo na úrodnú pôdu. Janko, chcem ťa len podporiť v tom, že aj projekt Spájame statočných, kde, či už spomínaš učiteľa Žarnaya, kontrolórku Lapinovú alebo aj MUDr. Pechočiakovú, alebo Vandu Tuchyňovú, sú ľudia, ktorí dostali ocenenie Ďurka Langsfelda, a myslím si, že naozaj ten apel aj na predkladateľa zákona, aby aj spoločensky tento zákon pôsobil, by mohol padnúť na úrodnú pôdu, keď do tej miery, ktorú si hovoril, sa inšpirovali tvojím návrhom zákona. Zároveň ma veľmi teší, že smerácky kolega, ktorý niekedy sem príde a veľmi ohnivo, rečník, a nazval tvoju snahu o predkladanie tohto zákona, že predkladáš zákon o udavačoch, nakoniec vyústil do toho, že prišiel minister a sám predkladá tento zákon, pretože predpokladám, že sám vie, že to nie je zákon o udavačoch, ale zákon, ktorý môže Slovensku... (Prerušenie vystúpenia časomerom.)
Jurzyca, Eugen, poslanec NR SR (2017-06-21):
Ďakujem pekne. Tiež oceňujem, že ste nechali na seba reagovať. Skôr to patrí k menšinovému zvyku v parlamente a je to dobrý zvyk, ale okomentujem niekoľko vašich výrokov. Jednak ste povedali, že stavebné firmy sú v celej tej hre dôležité, tomu teda rozumieme aj sme sa tu troška usmiali, len upozorňujeme, že dlhy potom splatia všetky firmy a ľudia a to aj z iných odvetví. Chcem pripomenúť, že Grécko som nespomínal v tom zozname, ktorý ste citovali. Tiež chcem povedať, že keď som hovoril o analytikoch, ktorí odmietajú investičnú výnimku, tak som citoval Klub ekonomických analytikov, nehovoril som, že len tak nejakí analytici. Tiež sme tu nikto nehovorili o tom, ani ja, že požičiavanie je automaticky zlé. My hovoríme, otázka nie je, či si má štát vôbec, či má mať nejaký dlh, otázka je, či si má zvyšovať dlh oproti tomu, ktorý je dnes považovaný nezávislou Radou pre rozpočtovú zodpovednosť podľa ústavného zákona za vysoký, lebo je v sankčnom pásme. Pokiaľ ide o hodnotu za peniaze, tak v agende 2020 v roku 2016 bola pasáž o KPI – Key Performance Indicator, to je veľmi podobné hodnote za peniaze. Bolo to skôr ako tá hodnota v programovom vyhlásení. Najdrahšia diaľnica je nepostavená, som nijako teda neprekrútil, ani neviem, ako by sa to dalo prekrútiť. Ľudia neocenia nízky dlh, ale diaľnice, súhlasím, to platí dnes, ale v budúcnosti to bude naopak a v budúcnosti nemusí byť každá diaľnica drahšia. A potom infraštruktúra je tepna ekonomiky, súhlasím, ale aj vzdelávanie a zdravotníctvo sú dôležité. Ďakujem za pozornosť.
M. Číž, podpredseda NR SR: (2007-03-29):
(Hlasovanie.) Prítomných 133 poslancov, za návrh 108 poslancov, proti 16 poslancov, zdržalo sa 9 poslancov. Konštatujem, že tento návrh sme schválili.
K. Tóthová, poslankyňa: (2010-05-26):
Druhý moment, áno, tam niečo hovoríte, áno, vytvorí sa skupina, o akej vravíte. Ale chcem sa vás spýtať, hovorí vám niečo tzv. ruská cesta? Hovorí vám niečo vytvorenie v Osetsku skupiny ruských občanov, ktorí nemali trvalý pobyt na území Ruskej republiky, ale tam prišli a potom vojenské riešenie? Nehovorí vám toto nič? (Reakcie z pléna.) Veď už o ruskej ceste teraz nevymýšľam ja, pretože veľmi reagujete nevhodne, ale o ruskej ceste s obavou v súvislosti k tomuto zákonu už hovorili niektorí predstavitelia Európskej únie. A tá ruská cesta nie je fikcia, ale je realita. Je realita, vážení, tak sa spamätajte! Pretože mať občianstvo cudzieho štátu v takej početnosti je to veľmi, veľmi nebezpečné. A čakám na vaše pozmeňujúce návrhy, pán poslanec.
Milanová, Natália, ministerka kultúry SR (2022-10-06):
Vážený pán predsedajúci, vážený pán poslanec, vážené panie poslankyne, poslanci, zámer s nitrianskym Agroinštitútom bol prezentovaný na tlačovej konferencii v Nitre dňa 22. 9. 2022. Zlúčením dvoch vzdelávacích inštitúcií v gescii Ministerstva pôdohospodárstva a rozvoja vidieka Slovenskej republiky, Agroinštitútu a Agentúry pre rozvoj vidieka vznikne od budúceho roka nový Inštitút znalostného pôdohospodárstva a inovácií. Dôvodom a cieľom vzniku IZPI je zefektívniť a zrýchliť zavádzanie inovácií do pôdohospodárskej praxe. Agrokomplex, národné výstavisko, štátny podnik, nerokoval so žiadnym z kandidátov na post primátora Nitry ohľadne výstavby viliek a parcelovania pozemkov v areáli výstaviska. V súvislosti s koncepciou štátneho podniku ohľadom účelu využitia pozemkov ich naďalej plánuje Agrokomplex, národné výstavisko, štátny podnik, využívať na podnikateľské účely v súlade s predmetom činnosti. Prednú časť na účely výstavníctva a zadnú časť plánuje štátny podnik otvoriť pre verejnosť. Čo sa týka Agroinštitútu, ako bolo uvedené v predchádzajúcej otázke, zlúčením Agroinštitútu a Agentúry pre rozvoj vidieka vznikne nová organizácia Inštitút znalostného pôdohospodárstva a inovácií. Teraz v odpovedi nasledujú ciele tohto inštitútu, ktoré si myslím, že už boli zodpovedané vlastne v rámci tej prvej otázky. Ale keď, keď chcete, ja ich, samozrejme... Takže nie...
B. Bugár, podpredseda NR SR: (2005-02-04):
(Hlasovanie.) Prítomných 139, za 51, proti 68, zdržalo sa 16 poslancov, 4 nehlasovali. Konštatujem, že procedurálny návrh sme neschválili. Nech sa páči.
Krajčír, Ľuboš, poslanec NR SR (2020-09-29):
Ďakujem. Treba si naozaj uvedomiť, že nielen Bratislava, ale aj vo väčších mestách sa tieto rôzne herne rozšírili priam tak, že sú pomaly dominantou týchto miest. Vizuálny smog, ktorým nás zaplavujú, je naozaj, naozaj si myslím, že už trošku za hranou, a podľa môjho názoru, alebo čo sme si aj všimli, bolo to spôsobené aj tým, keď v Čechách, napríklad v Brne, sa zakázali herne a tieto prevádzky sa presunuli k nám na Slovensko do Bratislavy. Ja som tiež za zákaz a určite si treba uvedomiť, že nebavme sa len o kamenných herniach, ale aj o tom online priestore, ktorý je podľa môjho názoru alebo bude ešte väčším problémom, kde naozaj deti, maloletí vedia zobrať kartu svojim rodičom a vybieliť im absolútne účet. Takže zamerajme sa, prosím, aj na tento online priestor.
Kollár, Boris, predseda NR SR (2021-09-28):
Vážení kolegovia, vážené kolegyne, chcem vám tlmočiť závery grémia. Táto schôdza bude pokračovať až po zajtrajších troch mimoriadnych schôdzach, ktoré začínajú o ôsmej, začínajú o ôsmej, keď prerokujeme tri mimoriadne schôdze, budeme pokračovať v tejto, keď sa to stihne do jedenástej, nebude sa, alebo keby táto schôdza skončila o desiatej, tak nebudeme o nej hlasovať hneď, ale budeme hlasovať pri najbližšom termíne, čiže o jedenástej. Keď to nestihneme do jedenástej, tak budeme hlasovať o piatej. Takéto je, takáto je dohoda naprieč celým politickým spektrom. Dohodli sme sa na tom aj, že ráno otvoríme tie tri schôdze. Začíname o ôsmej, takže vás asi skoro zobudíme. Tak vám prajem zatiaľ pekný večer a vidíme sa zajtra ráno o ôsmej. Ďakujem. (Prerušenie rokovania o 19.03 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, člen vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Sulík, Richard, predseda NR SR (2011-02-02):
Otváram rozpravu. Pýtam sa, či sa niekto chce do rozpravy prihlásiť ústne. Nie. Uzatváram možnosť sa prihlásiť a ukončujem rozpravu. Hlasujeme o vrátenom zákone ako o celku.
Laurenčík, Milan, podpredseda NR SR (2021-05-12):
Ďakujem, máme poznačené. Prerušujem rokovanie o tomto bode programu. Vážené panie poslankyne, vážení páni poslanci, teraz pristúpime k prvému čítaniu o návrhu poslancov Národnej rady Slovenskej republiky Petra Pellegriniho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov . Návrh zákona má tlač 513, návrh na jeho pridelenie na prerokovanie výborom je v rozhodnutí č. 529. Teraz dávam slovo pánovi poslancovi Erikovi Tomášovi, aby návrh zákona uviedol. Nech sa páči, pán poslanec, máte slovo.
Blaha, Ľuboš, podpredseda NR SR (2023-12-08):
Ďakujem pekne. Otváram rozpravu. Do rozpravy som dostal, do písomnej rozpravy som dostal jednu žiadosť, a to pani poslankyne Andrey Turčanovej. Takže, pani poslankyňa, nech sa páči, máte slovo.
Hudacký, Ján, poslanec NR SR (2012-05-15):
Ďakujem, pán predseda. Dovoľte mi zvolať zasadnutie hospodárskeho výboru, teda výboru pre hospodárske záležitosti na zajtra, t. j. 16. mája o 8.30 hodine v zasadačke č. 183 na 1. poschodí. Ďakujem pekne.
Laššáková, Jana, podpredsedníčka NR SR (2012-09-18):
Na vystúpenie pána poslanca s faktickými poznámkami sa hlásia pán poslanec Jarjabek, pán poslanec Huba, pani poslankyňa Mezenská, páni poslanci Senko, Krajcer, Viskupič, Kuffa ako posledný. Končím možnosť prihlásiť sa s faktickými poznámkami. Pán poslanec Jarjabek.
Jurinová, Erika, podpredsedníčka NR SR (2012-12-18):
Ďakujem. O slovo požiadal pán minister.
Jurinová, Erika, podpredsedníčka NR SR (2014-01-29):
Ďakujem, pán poslanec. Na vaše vystúpenie je šesť faktických poznámok, sedem faktických poznámok. Uzatváram možnosť prihlásiť sa. Pán poslanec Číž, nech sa páči.
Zmajkovičová, Renáta, podpredsedníčka NR SR (2014-03-20):
Pán poslanec Muránsky.
Hrušovský, Pavol, podpredseda NR SR (2010-12-08):
Pán poslanec Ďurkovský chce reagovať. Nech sa páči.
J. Medveď, minister životného prostredia SR: (2010-03-04):
Po druhé, čo sa týka práce komisie alebo výboru, chcem zdôrazniť, že komisia zonácie pracovala od počiatku alebo hneď po nástupe novej vlády s tým, že jej činnosť bola prerušená cca dva roky, rok a pol pred týmto obdobím. Po mojom nástupe som inicioval jej vznik, resp. jej pokračovanie s tým, že sa urobila reštrukturalizácia tejto komisie. Čo sa týka vašej požiadavky, aby som dal garanciu, že sa na územiach bude stavať iba tam, kde v podstate už aktivity rozbehnuté boli, chcem zdôrazniť, že samotné zaradenie, zazónovanie jednotlivých území do kategórií A, B, C, D, samotné zaradenie určuje, čo v ktorej zóne možné robiť je. To znamená, že tam je ťažko nejako vplývať. V každom prípade vás chcem ubezpečiť, že aj zonačná komisia pristupuje k zonácii tak, aby sa jednak udržal princíp, alebo aby sa v princípe rozvojové aktivity realizovali tam, kde to je historicky známe, alebo tam, kde sú aktivity rozbehnuté v ostatných 20 rokoch. Prirodzene, môj záujem je, aby aj tam, kde historicky socio-ekonomické aktivity rozbehnuté boli, ale sú len lokalizované do veľmi koncentrovaného priestoru, aby sa to územie dostalo do vyššieho stupňa ochrany s tým, že v nariadení vlády sa umožní, aby tá koncentrovaná socio-ekonomická, to sú rôzne chaty alebo prístrešky, ktoré v podstate mali charakter určitého servisu pre turistov, aby boli, aj keď budú teda v tom vyššom stupni ochrany, aby bola umožnená aspoň ich jednoduchá sanácia. To je moja predstava a myslím si, že s tým idem aj na rokovanie dnes s ministrom pôdohospodárstva. Aby sme v podstate tam, kde bola nejaká, prepáčte za výraz, koliba, aby tam sa nerozvíjali veľké socio-ekonomické aktivity, aby sa na základe toho neposúvalo územie do nižšieho stupňa ochrany. Asi toľko. Ďakujem pekne.
Hrnčiar, Andrej, podpredseda NR SR (2019-06-26):
Prosím, prezentujme sa a hlasujme. (Hlasovanie.) Prítomných 99, za 77, proti 20, zdržal sa 1, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní.
Blanár, Juraj, poslanec NR SR (2011-03-31):
Pán minister, akokoľvek budete obhajovať váš postup a tváriť sa, že ste urobili elektronickú aukciu, to, čo ste urobili a obstarávali, má ďaleko od elektronickej aukcie, pretože elektronická aukcia sa robí iným spôsobom, ako ste vy predviedli na ministerstve. A keby ste vy chceli, tak vám to môžem niekedy ukázať, ako to robíme u nás, napr. na úrade, elektronickú aukciu. Čiže ja konštatujem, že to elektronická aukcia nebola tak, ako ukladá uznesenie vlády Slovenskej republiky. Ďakujem.
Hrnčiar, Andrej, podpredseda NR SR (2017-03-29):
Ďakujem, pán podpredseda vlády. Zaujmite miesto určené pre navrhovateľov. Otváram rozpravu. Do rozpravy som dostal štyri písomné prihlášky. Za klub SaS pán poslanec Ľubomír Galko, za klub OĽANO pán poslanec Igor Matovič, za poslanecký klub SMER– SD pán poslanec Ľuboš Blaha. V zmysle rokovacieho poriadku požiadala o vystúpenie v rozprave pani podpredsedníčka Nicholsonová. Nech sa páči.
Stuška, Michal, poslanec NR SR (2024-06-19):
Ďakujem pekne. Vážený pán predsedajúci, vážené panie poslankyne, vážení páni poslanci, v rozprave vystúpil jeden poslanec, nebol podaný žiadny pozmeňujúci návrh. Spoločná správa obsahuje tri pozmeňujúce návrhy. Pristúpime k hlasovaniu o pozmeňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 3 zo spoločnej správy spoločne s odporúčaním gestorského výboru schváliť.
P. Hrušovský, podpredseda NR SR: (2001-10-04):
(Hlasovanie.) Prítomných 104, za návrh 85, zdržalo sa 16, nehlasovali 3. Body zo spoločnej správy 1 až 11 sme schválili. Ďalší návrh. L. Hóka, poslanec: Ďalej, prosím vás, pán predsedajúci, dajte hlasovať o odporučení gestorského výboru, kde gestorský výbor odporúča Národnej rady Slovenskej republiky vládny návrh zákon schváliť so zmenami a doplnkami, ako sú uvedené v spoločnej správe, ako sme hlasovali.
Hrušovský, Pavol, podpredseda NR SR (2011-06-30):
S faktickými poznámkami na vystúpenie pána predsedu a poslanca Novotného dvaja páni poslanci, Raši, Lazár. Nech sa páči, pán poslanec Raši.
Paška, Pavol, predseda NR SR (2012-05-15):
Ďakujem. Poprosím do zápisu uviesť vyjadrenie pána poslanca Holevu, ktorý chcel hlasovať za návrh uznesenia, ale zlyhalo mu hlasovacie zariadenie. Ďakujem pekne. (Prerušenie rokovania o 11.34 hodine.) (Pokračovanie rokovania o 14.00 hodine.)
Andreánsky, Ladislav, poslanec NR SR (2019-03-27):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Novotný, Viliam, poslanec NR SR (2014-10-28):
Ja by som chcel zareagovať na tú záverečnú sentenciu vo vystúpení pána poslanca Kaníka, keď hovoril o tom, ako to vnímajú ľudia možno na ulici, keď sa ich opýtate, čo sa stalo 28. októbra. Ja som si to náhodou vyskúšal so svojím 19-ročným synom, o chvíľu bude mať 19 rokov, je štvrták na obchodnej akadémii. A tak sme pozerali v nedeľu večer, aký dobrý program pripravuje Česká televízia na 28. októbra. A hovorila o tom, že je to sviatočný deň. Tak som ho tak večer vyskúšal. A pýtam, že prečo je štátny sviatok 28. októbra v Českej republike. Bolo ticho, nuž sa ho pýtam, niekedy bol aj u nás, no nevieš, čo sa stalo 28. októbra 1918. No bola chvíľa ticha a potom už sa tak začínal zapínať a hovorí mi, že 11. novembra 1918 sa skončila prvá svetová vojna. To ma potešilo ako človeka, ktorý ľúbi históriu, že chytil jeden dátum. Ale ten 28. október sme potom museli veľmi krvopotne dolovať, kým sme prišli na to, že vznikla Česko-slovenská republika. Ani páru nemá o tom mládež. A ako ospravedlnenie mi na to syn povedal, že no veď dejepis sme mali len v prvom a druhom ročníku na strednej škole, veď už ho nemáme dva roky, že prečo ho také skúšam. Takže, dámy a páni, my sa tu môžeme ďalej puristicky hrať na 28. októbri alebo 30. októbri, ale rozhodne si myslím, že omnoho dôležitejšie by bolo, aby o tom mladí ľudia vedeli. A možno keď tu bude štátny sviatok, si to pripomenú aspoň tým, že je voľno, tak sa zamyslia nad tým, prečo to je, keď v televízii o tom budú rozprávať. A podobne si myslím, že aj 1. september, pred chvíľou som tu o tom diskutoval, by bol omnoho užitočnejší, keby napríklad deti predsa len nastúpili do školy 1. septembra, lebo by to nebol štátny sviatok, ale v rámci tej slávnosti prvého dňa v škole, by 30 minút venovali všetci tomu, že by hovorili o tom, že je to deň Ústavy, ktorá bola prijatá v roku1992, Slovenskej republiky. Myslím si, že by to bolo omnoho užitočnejšie ako to, že je to štátny sviatok... (Prerušenie vystúpenia časomerom.)
Pellegrini, Peter, predseda NR SR (2015-12-11):
Panie poslankyne, páni poslanci, pristúpime k hlasovaniu. Pristúpime k hlasovaniu o návrhu na vyslovenie nedôvery ministrovi životného prostredia Slovenskej republiky. Pripomínam, že podľa čl. 88 ods. 2 Ústavy Slovenskej republiky na vyslovenie nedôvery vláde alebo jej členovi je potrebný súhlas nadpolovičnej väčšiny všetkých poslancov, to znamená súhlas najmenej 76 poslancov. Prosím teraz spoločného spravodajcu, aby uviedol hlasovanie o návrhu uznesenia.
Vašečka, Richard, poslanec NR SR (2012-05-04):
Ja som veľmi rád, že zazneli na pôde Národnej rady Slovenskej republiky tieto slová. Jedna z vecí, ktorú možno vnímame a potrebujeme sa naučiť, je, že je normálne, že sa človek prihlási k svojej viere, viere v Ježiša Krista Nazaretského, nie preto, aby nejako nábožensky dominoval alebo presviedčal iných, ale preto, aby jednoducho vzýval meno, v ktorom je spása, a aby nejako tak zvolával požehnanie, tak ako to hovoril aj pán poslanec Kuffa. Teraz nejde o to, aby sme vás presviedčali alebo aby vás Braňo presviedčal, ale o to, aby sme vnímali túto vec, že naozaj to nie je len ľudský boj. Snažíme sa tu o nejakú spoluprácu, niečo nového. Nie je to v tom, aby sme tu teraz mali nejaké náboženské kázne, ale v tom, aby sme pochopili, že sú tu veci, ktoré nás spájajú. Pre niekoho možno povie, že ja neverím v Boha, neverím v Ježiša Krista, ale predpokladám, že sa zhodneme, že veríme v pravdu, uznávame lásku. Ja verím v Boha, ktorý je láska. A preto verím v Boha, verím v lásku. Verím, že Ježiš Kristus je pravda. A preto verím v Ježiša Krista. Preto sa zhodnime na týchto veciach a spolupracujme. A ak to bude možné a dobré a vieme sa na tom dohodnúť, modlime sa spolu. Nájdime spôsob ako to uviesť do fungovania Národnej rady. Možno to bolo pre vás prekvapujúce, možno ste niečo také zažili alebo nie. Ale my by sme boli veľmi radi, keby toto mohol byť taký nový normál, keby sme z vôle voličov, pretože my sme sa nedostali po nejakých straníckych chrbtoch, napr. konkrétne Braňo je prípad, ktorý bol na nezvoliteľnom 64. mieste, a je z vôle voličov v Národnej rade Slovenskej republiky, ľudí, ktorí ho volili práve preto, lebo hovorí to, čo hovorí nielen tu, ale aj na iných fórach. Takže ja ešte raz ďakujem Braňovi. A nech Boh žehná túto Národnú radu a Slovensko. Ďakujem.
Ďuriš Nicholsonová, Lucia, podpredsedníčka NR SR (2019-02-12):
Otváram teraz možnosť prihlásiť sa k tomuto bodu ústne. Končím možnosť prihlásiť sa do rozpravy. Neprihlásil sa nikto, vyhlasujem všeobecnú rozpravu za skončenú a prerušujem rokovanie o tomto bode programu. Teraz budeme pokračovať v prerušenej rozprave v prvom čítaní o návrhu skupiny poslancov na vydanie zákona, ktorým sa mení a dopĺňa školský zákon (tlač 1287). Pán poslanec Igor Matovič sa nenachádza v rokovacej sále, tento bod stráca poradie. Ďalším bodom programu je prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 147/2001 Z. z. o reklame a o zmene a doplnení niektorých zákonov v znení neskorších predpisov . Návrh zákona je pod tlačou č. 1288 a návrh na jeho pridelenie na prerokovanie výborom je v rozhodnutí pod č. 1356. Teraz dávam slovo pani poslankyni Anne Verešovej, aby predmetný návrh zákona uviedla. Nech sa páči.
Jurík, Beáta, poslankyňa NR SR (2024-05-10):
Ďakujem za slovo, pán predsedajúci. Pani kolegyňa, vy ste vo svojom prejave povedali, že nepovažujete za dôležité reagovať na návrh tento odvolací. No ja som si hovorila počas vášho prejavu to isté, ale potom som sa premohla, lebo, žiaľ, je tam veľa vecí, na ktoré sa dá a musí reagovať. A budem sa snažiť spraviť to so všetkou úctou a rešpektom, aký ku vám mám, pretože s vami aj tak trochu súcitím, že ste tam jediná žena v klube SNS. Ale tento prejav, a teraz možno tak trochu použijem aj vaše slová, tento prejav nemohol byť písaný na Slovensku, on nemohol byť písaný ani len na tejto planéte Zem, ak viete, čo tým myslím, on nebol písaný ani umelou inteligenciou, toto je jednoznačne dielo a rozhodne nie umelecké, ani kultúrne, obyčajnej ľudskej – prirodzenej svojím spôsobom – hlúposti a závisti. A prepáčte mi, že vám to takto hovorím, ale to sa ináč ani zhrnúť nedá. Vy ste hovorili neustále o nejakých 30 rokoch liberálnych vlád a ja by som sa teraz rada opýtala tuto kolegov a kolegýň zo SMER-u, že či sa považujú, alebo svoje tri vlády Roberta Fica či považujú za liberálne vlády, ktoré tu ničili demokraciu, štát a všetko, čo vlastne bolo liberálom niekoľkokrát a stále neviem koľko, lebo ja som si na začiatku chcela robiť čiaročky, ale, žiaľ, bolo tých slov liberálny, liberál, liberalizmus tak veľa, že som si radšej robila teda poznámky. Viete, čo to slovo znamená, pani kolegyňa, tí liberáli, liberálny? Tolerancia, znášanlivosť, zhovievavosť, a to je presne to, čo vám chýba, nielen vo vašom prejave, ale tak vôbec v politike, ktorú robíte. A je smutné, že práve vďaka liberálnej demokracii toto môžete robiť a že takúto nenávisť a hnev môžete šíriť na pôde parlamentu. Práve vďaka liberálnej demokracii... (Prerušenie vystúpenia časomerom.)
Laurenčík, Milan, podpredseda NR SR (2020-06-03):
Ďakujem. Na vaše vystúpenie evidujem sedem faktických poznámok. Nech sa páči, pán poslanec Miroslav Suja.
Náhlik, Peter, poslanec NR SR (2015-05-06):
Pán predseda, keďže sme odhlasovali body zo spoločnej správy a hlasovali sme aj o podaných pozmeňujúcich návrhoch, dajte hlasovať o tom, že vládny návrh zákona prerokujeme v treťom čítaní ihneď.
Kollár, Boris, predseda NR SR (2022-05-25):
Prosím, prezentujme sa a hlasujeme. (Hlasovanie.) Prítomných 130 poslancov, za 82, proti 38, zdržalo sa 9, nehlasoval 1. Uvedený návrh sme schválili.